**Ētahi atu reo, ētahi atu whiringa: Te whakaaro anō mō ngā pōtitanga poari kura | He mōhiotanga mā te kura, me ngā āpiha whakahaere pōti**

**He aha mātou e torotoro nei i ō urupare?**

He wāhi nui te mahi a ngā kura me ngā poari kura mō te ekenga taumata me te toiora o ngā ākonga. Ka taea e ngā mātua, ngā kaimahi me ngā ākonga katoa i ngā tau 9, kei runga ake hoki, te pōti kanohi ki ō rātou poari kura.

He mea tino hira kia pai te haere o te tukanga pōti mā ngā kaipōti me ngā hapori kura katoa. Heoi anō te raru, e mōhio mātou kāore e pērā ana i ngā wā katoa nā te mea:

* He rerekē te taenga mai o ngā pōti a ngā kaipōti puta noa i ngā kura katoa.
* Nā te hātepe o nāianei, i iti iho ai ngā momo tāngata rerekē i ētahi poari; ā,
* E kī ana ētahi ākonga kāore i te rangona nuitia ō rātou reo i roto i ngā whakatau a te kura.

E hiahia ana mātou kia maha ake ngā mātua, ngā kaimahi me ngā ākonga e whai wāhi ana ki ngā pōti poari kura. Ko tō mātou tūmanako mā ngā huringa e marohitia ana, e whakamāramatia ake nei, ka ngāwari kē atu te whāinga wāhi o te tangata. Mā konei pea hoki ka ngāwari kē atu te whakaata a ngā poari i ā rātou ākonga, hapori kura hoki.

**Hei āwhina i tā mātou whakatau take mō te whakapiki kounga pōti poari kura, e inoi ana mātou kia pānui koe i ā mātou huringa e mārohitia ana, me te whakautu i ngā pātai i raro iho.**

***Te huringa matua e marohitia ana: Me whakaae ētahi kura, kura auraki hoki, kia whakahaere ā-hiko ētahi, te katoa rānei o ā rātou hātepe pōti, mā ngā hui rānei, mā ngā whakaritenga rānei o tēnei wā***

Kāore pea e tino whai hua te hātepe pōti o nāianei, e whakamahi nei i te pōhi me te puka, mō te nuinga, mōu, mō tō hapori kura rānei. Ehara i te mea e marohi ana mātou kia ūkuia atu ngā ritenga mahi o nāianei. Engari e whiriwhiri tikanga ana mātou e **āhei ai ngā kura, ngā kura auraki hoki kia whakahaere ā-hiko i tētahi wāhi, te katoa rānei o ā rātou hātepe pōti, mā ngā hui rānei.** Mā tēnei huarahi, ka āhei te kura kia kōwhiri i ngā hātepe pōti tino tōtika mō ā rātou ākonga, kaimahi, hapori kura hoki.

|  |
| --- |
| Pātai 1: He pai te haere o te hātepe pōti poari kura māu? Mehemea āe, he aha ngā āhuatanga pai? Mehemea kāo, he aha ngā āhuatanga ehara i te pai?  Pātai 2: Me pēhea tā tātou huri tikanga e pai ake ai ngā hātepe pōti mō ngāi Māori, Muhirimi, Āhia, hunga manene, hunga heke mai i whenua kē, te hunga whai kaha hoki? |

Ngā pōti ā-hiko

E whiriwhiri tikanga ana mātou kia āhei ngā kura me ngā kura auraki te whakahaere ā-hiko i ā rātou pōti. Te tikanga o tēnei ka taea e ngā kura me ngā kura auraki te whakamahi īmēra, taupānga, pae tukutuku hoki hei kawe i tētahi wāhi, te katoa rānei o ā rātou hātepe pōti.

|  |
| --- |
| Pātai 3a: Ki a koe, he aha pea ngā hua o ngā pōti ā-hiko?  Pātai 3b: Ki a koe, he aha pea ngā uauatanga o ngā pōti ā-hiko?  Pātai 3c: He aha ki a koe ngā mahi mātāmua mō te kura, kia noho haumaru, kia noho tika ai ō pōti? |

Ngā pōti ā-hui

E marohi ana hoki mātou kia āhei ngā kura, ngā kura auraki hoki kia whakamahi i te hui hei whakatū pōti poari mō rātou. Te tikanga o tēnei, ka āhei ngā kura, nga kura auraki hoki kia whakatū hui i runga anō i ā rātou kaupapa ā-kura me ngā tikanga ā-takiwā.

Ko ngā kura he tūtohi tū motuhake whakaahei i ngā hui pōti, tētahi atu whakaritenga mō te pōti, mō te kōwhiri mema poari rānei, e kore e pāngia e ēnei huringa. Ka mana kē ko ngā ritenga i ō rātou tūtohi tū motuhake.

|  |
| --- |
| Pātai 4a: Ki a koe, he aha pea ngā hua o ngā pōti ā-hui?  Pātai 4b: Ki a koe, he aha pea ngā uauatanga o ngā pōti ā-hui? |

***He huringa e marohitia ana: He torotoro i ngā ākonga (tau 9, tō runga ake hoki), i ngā kaimahi me ō rātou hapori kura.***

Kia tika ai te kī kua kōwhiria e te kura he hātepe pōti pai mō te katoa, e marohi ana mātou kia whakahautia ngā poari kura kia torotoro i hapori kura (tae atu ki ngā mātua me ngā whānau), i ngā ākonga (tau 9, tō runga ake hoki), me ngā kaimahi mō ō rātou hiahia mō te whakahaere pōti poari kura.

|  |
| --- |
| Pātai 5: Ki ō whakaaro, me torotoro ngā kura i ngā kaipōti me ngā hapori kura mō ō rātou hiahia mō te pōti? Mehemea āe, he aha ai? He aha e kore ai? |

***He huringa e marohitia ana:* *He whakahou i ngā paearu mō te tohu tangata o waho, me te tohu mema poari***

I ētahi wā ka taea te tohu mema poari tāpiri o waho, te kopou rānei i tētahi mema ki tētahi poari. E whakarārangitia ana e te ture o tēnei wā ngā paearu kia whiria, ina pēnei.

I runga i te mōhio, kua roa te wā mai o te whakaritenga i aua paearu, ki a mātou me āta whiriwhiri ngā poari i ō rātou herenga i raro i te Tiriti o Wairangi, me te hiahia kia whakaatatia te whanau me te hapori o te kura i runga i te poari. Hei tauira, me whakahou pea ngā paearu kia tautohutia he tikanga, mehemea ka taea, me whakaata ngā poari i tēnei āhua:

* Ngā ākonga Māori me te hapori Māori o te kura, tae atu ki ngā iwi me ngā hapū o te rohe;
* Ngā ākonga whai kaha me te hapori whai kaha o te kura; me
* Ngā ira tangata, hōkakatanga, me ngā ira o ngā akonga o te kura me te hapori o te kura.

|  |
| --- |
| Pātai 6: Kei te whakaae koe kia whakahoutia ngā paearu mō te tohu mema o waho, mō te tohu mema pūmau rānei i runga i ēnei tikanga? Mehemea āe, he aha ai? He aha e kore ai? |

***He huringa e marohitia ana: Te whakapakari i te reo ākonga***

E mea ana mātou tērā ngā whakapikinga ka taea kia whai wāhi ai ngā ākonga ki ngā whakatau poari kura i ngā wā katoa. I tēnei wā, mehemea kāore i tutuki tētahi pōti whakakī whāwhārua mō tētahi kanohi ākonga, e kore e taea taua tūranga te whakakī, taea noatia te pōti kanohi ākonga whai muri.

E whiriwhiri ana mātou kia whakahautia ngā poari kia kōwhiria he kanohi ākonga, kia whakaritea rānei tētahi ara rerekē mā ngā ākonga kia whai wāhi ki ngā whakatau a te poari, mō ngā wā i rahua ai tētahi pōti mō tētahi tūranga pokerehū mō tētahi kanohi ākonga.

|  |
| --- |
| Pātai 7a: Kei te whakaae koe ki tēnei huringa e marohitia ana? Mehemea āe, he aha ai? Mehemea kāo, he aha e kore ai e taea?  Pātai 7b: He aha ētahi atu mahi ka taea te whakatinana hei whakapakari i te reo ākonga me tō rātou whai wāhanga ki ngā pōti poari kura? |

***He huringa e marohitia ana: He whakauru i tētahi wātaka poto iho mō ngā pōtitanga ākonga me ngā pōti ā-waenga mō ngā kaimahi.***

I tēnei wā, tērā tōna wātaka 63 rā mō ngā pōti ā-waenga kaimahi me ngā pōti kanohi ākonga. E mārama ana mātou e hiahia ana ētahi poari kia wawe kē atu te whakahaere pōti whakakī tūranga pokerehū mō tētahi kaimahi, tēnā i te wā kua takoto i ngā wātaka o nāianei. Ka pai kē atu, ka kakama kē atu pea he wātaka poto iho mā te ākonga. E marohi ana mātou kia whakaurua he wā kotahi marama te roa hou mō ngā pōti ā-waenga kaimahi me ngā pōti kanohi ākonga.

|  |
| --- |
| Pātai 8: E whakaae ana koe kia whakaurua he wā kotahi marama te roa hou mō ngā pōti ā-waenga kaimahi me ngā pōti kanohi ākonga. Mehemea āe, he aha ai? He aha e kore ai? |

**Ētahi atu huringa e marohitia ana**

E marohi ana anō hoki mātou i ētahi atu huringa, pēnei i te whakamārama i ngā ritenga mō ngā wāteatanga pokerehū, me te whakaahei i ngā kura kia kōwhiri mō āhea tū ai ngā pōtitanga ākonga. E marohi ana hoki mātou i ētahi atu whakatikatika mātāmuri, ā-pūnaha hoki. Ka taea e koe te pānui i ngā huringa e marohitia ana i[konei](https://conversation.education.govt.nz/conversations/education-and-training-amendment-bill/proposed-changes-to-school-board-elections/).

**Me pēhea koe e whakaputa kōrero ai**

Ka kati ngā tāpaetanga mō ēnei marohitanga hei te 16 o Pipiri. Kia tāpae whakaaro, me haere koe ki [Education Conversation](https://consultation.education.govt.nz/education/more-choices-more-voices-rethinking-school-board-e/), me īmērā rānei ki legislation.[consultation@education.govt.nz](mailto:consultation@education.govt.nz) me āta tuhi mārire rānei ki:

Education Consultation

Te Tāhuhu o Te Mātauranga

PO Box 1666

Te Whanga-nui-a-Tara 6140

Kia mōhio hoki koe ka whakaputaina pea tō tāpaetanga i raro i te Ture mō ngā Mōhiohio Whai Mana,